વીર વિક્રમનું નવું વર્ષ આપણા દેશના કેટલાક ભાગમાં ખૂબ ઉમંગ અને ઉત્સાહથી ઉજવવામાં આવે છે. ‘નૂતન વર્ષાભિનંદન’ કે ‘સાલ મુબારક’ જેવાં વાક્યોથી પરસ્પરનું અભિવાદન કરવામાં આવે છે. હિંદુ ધર્મનાં બધાં મંદિરોમાં પૂજા, દર્શન, આરતી વગેરે યોજાય છે. કેટલાંક સંપ્રદાયમાં અન્નકૂટ પણ દેવની આગળ ધરવામાં આવે છે, અને એ અન્નકૂટનો પ્રસાદ પ્રાપ્ત કરીને શ્રદ્ધાળુઓ પોતાને ખૂબ ધન્ય માને છે. દૂર રહેલાં સ્વજનોને, મિત્રોને ટેલિફોન કે પત્રથી નવા વર્ષની શુભેચ્છાઓ પાઠવવામાં આવે છે.